open-index/open-wikipedia-markdown huggingface dataset:
18 வயசு புயலே

***18 வயசு புயலே*** என்பது 2007 தமிழ் காதல் திரைப்படம் ஆகும். இதனை எம். விஜய் எழுதி இயக்கியிருந்தார். இத்திரைப்படத்தில் ராஜேஷ், நளினி, பாத்திமா பாபு, வெண்ணிற ஆடை மூர்த்தி, லொள்ளு சபா பாலாஜி மற்றும் பாண்டு ஆகியோர் நடித்திருந்தனர்.

## நடிகர்கள்

* அஜய் பிரதீப் - சூரியா
* பிரீத்தி வர்மா - பூஜா
* ராஜேஷ் - ராமகிருஷ்ணன்
* நளினி - வசந்தா
* பாத்திமா பாபு - சீதா
* வெண்ணிற ஆடை மூர்த்தி
* லொள்ளு சபா பாலாஜி
* பாண்டு
* சிறீலதா
* தனலட்சுமி
* பாபு
* சிசர் மனோகர்
* ராஜ் கிருஷ்ணா
* ஜெயசூரியா
* தமிழரசன்
* ஆர். மகேந்திரக் குமார்
* மாஸ்டர் அஸ்வின் மற்றும் மாஸ்டர் பிரதீப்
* லக்சா

## ஆதாரங்கள்

பகுப்பு:இந்தியத் தமிழ்த் திரைப்படங்கள்
பகுப்பு:2007 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ராஜேஷ் நடித்த திரைப்படங்கள்
பாத்திமா பாபு

**பாத்திமா பாபு** (*Fathima Babu*) என்பவர் தமிழ் திரைப்பட மற்றும் தொலைக்காட்சி நடிகையும், செய்தி வாசிப்பாளரும் ஆவார். இவர் பாபு என்பவரைத் திருமணம் செய்து கொண்டார்.

தூர்தர்சன் தொலைக்காட்சி, ஜெயா தொலைக்காட்சியில் ஆகியவற்றில் செய்தி வாசிப்பாளராக இருந்தார். மின்னலே, திருத்தனி, பத்ரி போன்ற பல தமிழ்த் திரைப்படங்களில் நடித்துள்ளார். தொலைக்காட்சி தொடர்களில் குணச்சித்திரக் கதாப்பாத்திரத்தில் நடித்தவர், *தாலியா தகரமா* என்ற நகைச்சுவை தொலைக்காட்சி தொடரை இயக்க திட்டமிட்டிருந்தார்.

இவர் முன்னாள் முதல்வர் செயலலிதா அ.தி.மு.கவின் தலைமையிடத்தில் இருந்தபோது அக்கட்சியில் இணைந்தார். இவருடன் செய்தி வாசிப்பாளர் நிர்மலா பெரியசாமியும் இணைந்தார். இவர்களை அதிமுகவின் தலைமைப் பேச்சாளர்களாக 2013 இல் செயலலிதா நியமித்திருந்தார்.

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:நட்சத்திரப் பெண் பேச்சாளர்கள்
பகுப்பு:பிக் பாஸ் தமிழ் போட்டியாளர்கள்
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:புதுச்சேரி மக்கள்
நியூட்டனின் மூன்றாவது விதி

**நியூட்டனின் மூன்றாவது விதி** (பொருள்: நியூட்டனின் இயக்க விதிகள்) என்பது 2009 இல் வெளிவந்த தமிழ் அதிரடி நாடக திரைப்படம் ஆகும். இதனை தாய் முத்துச்செல்வன் இயக்கியிருந்தார். எஸ். ஜே. சூர்யா, இராஜீவ் கிருஷ்ணா, சயாலி பகத் ஆகியோர் நடித்திருந்தனர்.

## நடிகர்கள்

* எஸ். ஜே. சூர்யா
* இராஜீவ் கிருஷ்ணா
* சயாலி பகத் 
* யுகேந்திரன் 
* சதீஸ்குமார் சுப்பிரமணி 
* தலைவாசல் விஜய் 
* தாரிகா 
* சாம்ஸ்
* சத்யபிரியா
* லொள்ளு சபா பாலாஜி

## ஆதாரங்கள்

## வெளி இணைப்புகள்

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
கௌஃப்மான் ஒலிபீனேற்றம்

**கௌஃப்மான் ஒலிபீனேற்றம்** (*Kauffmann olefination*) என்ற வினையின் மூலம் ஆல்டிகைடுகளையும் கீட்டோன்களையும் விளிம்பில் மெத்திலீன் குழுவைக் கொண்ட ஒலிபீன்களாக மாற்றலாம். செருமானிய வேதியியலாளர் தாமசு கௌஃப்மான் கண்டறிந்த காரணத்தால் இவ்வினை கௌஃப்மான் ஒலிபீனேற்றம் என அழைக்கப்படுகிறது. டெப்பி ஒலிபீனேற்றம், விட்டிக் வினை போன்ற வினைகளுடன் இவ்வினையும் நெருங்கிய தொடர்பு கொண்டுள்ளது.

இவ்வினைக்கான வினைப்பொருளை மாலிப்டினம் அல்லது தங்குதன் ஆலைடுகளுடன் தாழ் வெப்பநிலையில் (−78 °செல்சியசு) மெத்தில்லித்தியம் சேர்த்து தளத்திலேயே உருவாக்கப்படுகிறது

.

வினைக்குத் தயாராகும் செயல்முறையின் போது செயல்திறனுள்ள வினைப்பொருள் தோன்றுகிறது. இது சுக்ராக் கார்பீனல்ல (எ.கா. டெப்பி-வினைப்பொருள்) என்று அணுக்கரு காந்த ஒத்ததிர்வு சோதனைகள் தெரிவிக்கின்றன.

## வினைவழிமுறை

வளையக் கூட்டு மற்றும் வளைய நீக்க வினை படிநிலை வரிசையில் ஒலிபீனேற்ற செயல்முறை நிகழ்வதாக வினைவழிமுறை சோதனைகள் கூறுகின்றன.

## பயன்பாடுகள்

நீண்ட காலமாக செயற்கை கரிம வேதியியலில் இச்சேர்மத்தின் பயன்பாடு ஏதும் அறியப்படாமல் இருந்தது. 2002 ஆம் ஆண்டு டெர்பீன் கிளினால் தயாரிப்பிற்கான ஒட்டுமொத்த தொகுப்பு வினையில் மிதமான மற்றும் காரமல்லா வினைப்பொருளாகப் பயன்படுத்தப்பட்டது. ஓருலைச் செயல்முறையில் ஒலிபீன் சீரிடம்பெயர் படிநிலையுடன் கிரப்சு வினையூக்கியுடன் இதுவும் பயன்படுகிறது. கனிம வேதியியல் வினை விளைபொருள்களையும் இந்த கரிமவுலோக வினையூக்கி சகித்து ஏற்றுக் கொள்கிறது.

## மேற்கோள்கள்

பகுப்பு:பெயர் வினைகள்
பகுப்பு:கரிம-கரிமப் பிணைப்பு உருவாகும் வினைகள்
பகுப்பு:ஒலிபீனேற்ற வினைகள்
நிர்மலா பெரியசாமி

**நிர்மலா பெரியசாமி** என்பவர் செய்தி வாசிப்பாளராகவும், தொலைக்காட்சி நிகழ்ச்சிகளில் தொகுப்பாளராகவும் இருந்துள்ளார்.

## குடும்பம்
இவர் கரூரில் மார்க்சிஸ்ட் கம்யூனிஸ்ட் கட்சியை சேர்ந்த தட்சிணாமூர்த்தி என்பவருக்கு மகளாகப் பிறந்தார். இவர் பெரியசாமி என்கிற பி.எஸ்.என்.எல் ஊழியரை திருமணம் செய்து கொண்டார். இவர்களுக்கு விக்னேஷ் ஒரு மகன் உள்ளார்.

## தொலைக்காட்சியில்
இவர் இரண்டு வருடம் ஆசிரியராகப் பணியாற்றினார். பொதிகை தொலைக்காட்சியில் ஏழு வருடங்கள் செய்தி வாசிப்பாளராக பணியாற்றினார். பின்பு சன் தொலைக்காட்சியில் செய்தி வாசிப்பாளராக இருந்தார். ஜி தமிழ் தொலைக்காட்சியில் "சொல்வதெல்லாம் உண்மை" என்ற தொலைக்காட்சி நிகழ்ச்சியில் தொகுப்பாளராக பணி செய்தார்.

## அரசியல்
இவர் 2003 அக்டோபர் 28 ஆம் நாள் ஜெயலலிதா முன்னிலையில் அதிமுகவில் இணைந்தார். இவருடன் செய்திவாசிப்பாளர் பாத்திமா பாபுவும் அதிமுகவில் இணைந்தார். அதிமுக கட்சியின் நட்சத்திரப் பேச்சாரளாக அறியப்படுகிறார். இவர் அதிமுக கட்சியின் செய்தி தொடர்பாளர், தலைமை நட்சத்திரப் பேச்சாளர் போன்ற பல பதவிகள் வகித்தார்.

ஜெயலலிதாவின் மரணத்திற்குப் பிறகு அதிமுக இரண்டாக பிரிந்த போது, ஓபிஎஸ் அணியில் நிர்மலா பெரியசாமி இருந்தார்.

## ஆதாரங்கள்


பகுப்பு:பெண் அரசியல்வாதிகள்
பகுப்பு:நட்சத்திரப் பெண் பேச்சாளர்கள்
ஸ்ரீ நடராஜன்

**ஸ்ரீ ** என்கிற ஸ்ரீராம் நடராஜன் ஓர் இந்தியத் திரைப்பட நடிகர் ஆவார். இவர் பாலாஜி சக்திவேல் இயக்கத்தில் வெளிவந்த *[[வழக்கு எண் 18/9]]* (2012) இல் முதன்முதலாக நடிகரானார்.

மிஷ்கின் இயக்கத்தில் *[[ஓநாயும் ஆட்டுக்குட்டியும்]]* (2013) லோகேஸ் இயக்கத்தில் *[[மாநகரம் (திரைப்படம்)]]* (2017) போன்ற திரைப்படங்களில் நடித்துப் புகழ் பெற்றார்.

இவர் விஜய் தொலைக்காட்சியில் கனா காணும் காலங்கள் என்ற தொலைக்காட்சி தொடரில் நடித்துள்ளார். பின்பு விஜய் தொலைக்காட்சி நடத்திய பிக் பாஸ் தமிழ் 1 நிகழ்ச்சியில் பங்குபெற்றார்.

## திரைப்படங்கள்

;தொலைக்காட்சி
**[[கனா காணும் காலங்கள்]]* (2006)
**[[பிக் பாஸ் தமிழ் 1]]* (2017)

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:சென்னை நடிகர்கள்
பகுப்பு:தமிழ்நாட்டுத் திரைப்பட நடிகர்கள்
ஐஸ்வர்யா தத்தா

**ஐஸ்வர்யா தத்தா** என்பவர் இந்தியத் திரைப்பட நடிகையாவார். இவர் தமிழுக்கு எண் ஒன்றை அழுத்தவும் என்ற திரைப்படத்தில் நடித்துப் புகழ்பெற்றார். 2018 இல் *[[பிக் பாஸ் தமிழ் 2]]* என்ற விஜய் தொலைக்காட்சி நிகழ்ச்சியில் கலந்து கொண்டு இரண்டாவதாக வந்தார்.

## திரைப்படங்கள்

### தொலைக்காட்சியில்
விஜய் தொலைக்காட்சி - 2018 - *[[பிக் பாஸ் தமிழ் 2]]*

சன் தொலைக்காட்சி - 2024 - டாப் குக் டுப் குக்

## ஆதாரங்கள்

## வெளி இணைப்புகள்
*

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
அஞ்சலி ராவ் (நடிகை)

**அஞ்சலி ராவ்** என்பவர் இந்திய திரை நடிகையும், தொலைக் காட்சி நடிகையும் ஆவார். இவர் தென்னிந்திய மொழிகளான தமிழ், தெலுங்கு மலையாளம் படங்களில் நடித்துள்ளார்.

*[[வன்மம் (திரைப்படம்)]]* (2014) மற்றும்  *[[பேபி]]* (2015) மூலம் அறியப்படுகிறார்.

## திரைத்துறை

## தொலைக்காட்சி

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:1990 பிறப்புகள்
பகுப்பு:குண்டூர் மாவட்ட நபர்கள்
இமயமலை பிணந்தின்னிக் கழுகு

**இமயமலை பிணந்தின்னிக் கழுகு** அல்லது **இமயமலை ராஜாளி** (*Himalayan vulture* அல்லது *Himalayan griffon vulture* (*Gyps himalayensis*) என்பது  அசிபித்ரிடே  குடும்பத்தைச் சேர்ந்த ஒரு தொல்லுலகக் கழுகு ஆகும். இது ஐரோப்பிய  பிணந்திண்ணிக் கழுகுடன் நெருக்கமாக தொடர்புடையது, மேலும் இது ஒரு காலத்தில் அதன் ஒரு துணை இனமாக கருதப்பட்டது. இந்த இனமானது பொதுவாக இமயமலையில் மற்றும் அருகிலுள்ள திபெத்திய பீடபூமியில் காணப்படுகின்றன என்றாலும் இவை தெலங்காணாவுக்கும் தமிழ்நாட்டின் ஆனைக்கட்டி மலைப்பகுதிக்கும் வலசை வந்ததை பறவையியலாளர்கள் கண்டறிந்தனர். இது தொல்லுலகின் அசிபித்ரிடே குடும்பத்தின் இரண்டு பெரிய குழுகுகளில் ஒன்றாகும்.

## விளக்கம்

இது ஒரு பெரிய கழுகு ஆகும். மேலும் இது இமயமலையில் காணப்படும் பெரிய மற்றும் கனத்த பறவை ஆகும். இவற்றின் உடலும் பின்னங்கால்களும் வாலுடன் காண சிக்கம் போன்று முடிகள் அடர்ந்தும், இவற்றின் தலை பெரிய பருந்தைப் போலவும் இருக்கும்.
## மேற்கோள்கள்

பகுப்பு:பிணந்தின்னிக் கழுகுகள்
பகுப்பு:இந்தியப் பறவைகள்
டேனியல் ஆன்னி போப்

**டேனியல் ஆன்னி போப்** (பிறப்பு 1 ஜூன் 1990) என்பவர் தமிழ் திரைப்பட நடிகராவார். இவர் *[[இதற்குத்தானே ஆசைப்பட்டாய் பாலகுமாரா]]* (2013) திரைப்படத்தின் மூலம் அறியப்படுகிறார். விஜய் தொலைக்காட்சி நடத்திய பிக்பாஸ் தமிழ் 2 என்ற நிகழ்ச்சியில் பங்குபெற்றார். சன் லைப் தொலைக்காட்சியில் மசாலா கபே என்ற நிகழ்ச்சியின் நடுவராக பணியாற்றினார்.

சென்னை லயோலாக் கல்லூரியில் விஸ்வல் கம்யூனிக்கேசன் படித்துள்ளார். இவர் வெற்றிமாறன் இயக்கிய *[[பொல்லாதவன் (2007 திரைப்படம்)|பொல்லாதவன்]]* (2007), *[[பையா (திரைப்படம்)|பையா]]* (2010) மற்றும்*[[ரௌத்திரம் (திரைப்படம்)|ரொத்திரம்]]* (2011) போன்ற திரைப்படங்களில் நடித்திருந்தாலும், மக்களால் கவனிக்கப்படவில்லை. கோகுல் இயக்கத்தில்2013 இல் வெளியான நகைச்சுவைத் திரைப்படமான *[[இதற்குத்தானே ஆசைப்பட்டாய் பாலகுமாரா]]* (2013) என்பதில் விஜய் சேதுபதிக்கு நண்பராக வந்தார். அத்திரைப்படத்தில் மக்களால் நன்கு அறியப்படும் நகைச்சுவை நடிகரானார்.

## திரைப்படங்கள்
 

## ஆதாரங்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்நாட்டினர்
பகுப்பு:1985 பிறப்புகள்
பகுப்பு:பிக் பாஸ் தமிழ் போட்டியாளர்கள்
சந்தீபன் சந்தா

**சந்தீபன் சந்தா** (*Sandipan Chanda*) ஒர் இந்திய சதுரங்க கிராண்டு மாசுட்டர் ஆவார்.  இவர் இந்தியாவின் மேற்கு வங்காள மாநிலம், கொல்கத்தா நகரைச் சேர்ந்தவர் ஆவார். 1983 ஆம் ஆண்டு ஆகத்து மாதம் 13 தேதி சந்தீபன் பிறந்தார். 2003 ஆம் ஆண்டு இவருக்கு கிராண்டு மாசுட்டர் பட்டம் கிடைத்தது.  குராகாவ் சதுரங்கத்  திருவிழாவில் ஒன்பது புள்ளிகளுக்கு 7.5  புள்ளிகள் எடுத்தார். அலெக்சாண்டர் சாபலோவை விட அரை புள்ளிகள் அதிகம் எடுத்து போட்டியில் இவர் வெற்றி பெற்றார்.

சதுரங்க ஒலிம்பியாடு போட்டிகளில் 2004, 2006 மற்றும் 2008 ஆம்  ஆண்டுகளில்  இந்தியாவின் சார்பாக சந்தீபன் பங்குபெற்றார்.

2013 ஆம் ஆண்டு நடந்த உலக சதுரங்க சாம்பியன் போட்டியில் விசுவ நாதன் ஆனந்துக்கு போட்டி உதவியாளராக இருந்தார்.

நெதர்லாந்தில் நடைபெற்ற சதுரங்க சாம்பியன் போட்டிகளில்  2016 மற்றும் 2017 ஆம் ஆண்டுகளில் வெற்றி பெற்றார்.
## மேற்கோள்கள்

பகுப்பு:1983 பிறப்புகள்
பகுப்பு:இந்திய சதுரங்க வீரர்கள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
கவிதாலயா கிருஷ்ணன்

**''கவிதாலயா'' கிருஷ்ணன்** என நன்கறியப்பட்ட **டி. கிருஷ்ணன்**  ஒரு இந்திய திரைப்பட மற்றும் தொலைக்காட்சி நடிகர் ஆவார். இவர் தமிழ்த் திரைப்படங்கள் மறறும் தொலைக்காட்சித் தொடர்களில் துணை கதாபாத்திரங்களில் நடித்தமைக்காக நன்கறியப்பட்டவர் ஆவார். இவர் கவிதாலயா புரொடக்சன்ஸ் நிறுவனம் தயாரித்து, இயக்குநர் கே. பாலச்சந்தர் இயக்கிய திரைப்படங்கள் மற்றும் தொலைக்காட்சித் தொடர்களில் தொடர்ந்து நடித்து வந்ததால் இவருடைய பெயருடன் *கவிதாலயா* என்பது அடைமொழியாக ஒட்டிக்கொண்டது.

## தொழில் வாழ்க்கை
இவர் எண்பதிற்கும் மேற்பட்ட திரைப்படங்கள், அறுபதிற்கும் மேற்பட்ட தொலைக்காட்சித் தொடர்கள் மற்றும் மேடை நாடகங்களில் 1000 முறைக்கும் மேலாக நடித்தவர் ஆவார். இவருக்கு 2005 ஆம் ஆண்டில் தமிழ்நாடு அரசு கலைமாமணி விருது வழங்கியது. சென்னையில் உள்ள கிண்டி பொறியியல் கல்லூரியில் தன்னுடன் வகுப்புத் தோழனாக இருந்த கிரேசி மோகனுடன் இணைந்து மேடை நாடகங்களில் நடிக்கத் தொடங்கினார். கிரேசி மோகனின் நாடகமான *சலுானில் நிச்சயிக்கப்பட்ட திருமணம்* என்ற நாடகத்தை இயக்குநர் கே. பாலச்சந்தர் பொய்க்கால் குதிரை என்ற திரைப்படமாக இயக்கிய போது அத்திரைப்படத்தில் அறிமுகமானார்.

### நடித்த திரைப்படங்கள்

* பொய்க்கால் குதிரை
* சிந்து பைரவி
* தர்மத்தின் தலைவன்
* சத்யா
* அபூர்வ சகோதரர்கள் 
* மனதில் உறுதி வேண்டும் (1987 திரைப்படம்)
* அஞ்சலி  
* அண்ணாமலை
* சின்ன மாப்பிள்ளை
* பாட்ஷா
* அவ்வை சண்முகி
* நேருக்கு நேர்
* துள்ளித் திரிந்த காலம் 
* நட்புக்காக 
* சுயம்வரம் 
* மஜ்னு
* ஏய் நீ ரொம்ப அழகாய் இருக்கே
* தசாவதாரம்
* கனவு வாரியம்
* திருட்டு பயலே 2
* 96

### தொலைக்காட்சித் தொடர்கள்
* இரயில் சிநேகம்
* கையளவு மனசு
* காதல் பகடை
* மர்மதேசம்
* இணை கோடுகள்
* அரிதாரம் பூசிய உறவுகள்
* கடவுளுக்கு கோபம் வந்தது
* பொண்டாட்டி தேவை
* சஹானா
* செல்வி
* அமுதா ஒரு ஆச்சர்யக்குறி
* எங்க வீட்டுப் பெண்
* வாணி ராணி
* தலையணைப் பூக்கள்

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:கலைமாமணி விருது பெற்றவர்கள்
பைசைக்ளோ(2.2.1)எப்டேன்-2-கார்போநைட்ரைல்

**பைசைக்ளோ(2.2.1)எப்டேன்-2-கார்போநைட்ரைல்** (*Bicyclo[2.2.1]heptane-2-carbonitrile*) என்பது C8H11N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இவ்வேதிப் பொருள் மிகுந்த தீங்கு விளைவிக்கும் ஒரு பொருள் என்று அமெரிக்க அவசரகாலத் திட்டமிடல் மற்றும் சமூகதகவல் பெறும்  உரிமைச் சட்டம் (42 யு.எசு.சி 11002) வகைப்படுத்தியுள்ளது. குறிப்பிட்ட அளவுகளில் பைசைக்ளோ [2.2.1]எப்டேன்-2-கார்போநைட்ரைல் சேர்மத்தை உற்பத்தி செய்வது, சேமித்து வைப்பது, பயன்படுத்துவது முதலிய நடவடிக்கைகளுக்கு கட்டுப்பாடுகள் விதிக்கப்பட்டுள்ளன .

## மேற்கோள்கள்

பகுப்பு:நைட்ரைல்கள்
பகுப்பு:தீங்குயிர்க்கொல்லிகள்
ரங்கூன் (2017 திரைப்படம்)

ரங்கூன் (Rangoon)என்பது 2017 இல் வெளிவந்த அதிரடித் திரைப்படம் ஆகும். இதனை ராஜ்குமார் பெரியசாமி இயக்கியுள்ளார். இப்படத்தை இயக்குநர் ஏ. ஆர். முருகதாஸ் தயாரித்தார்.கௌதம் கார்த்திக் (நடிகர்), சானா மக்புல் ஆகியோர் இப்படத்தில் முக்கியக் கதாபாத்திரத்தில் நடித்திருந்தனர்.  இதே பெயரில் இந்தியில் மொழிமாற்றம் செய்யப்பட்டது.

## கதைச்சுருக்கம்
சிறு வயதில் தொலைத்த வாழ்க்கையை வாழ வெங்கட்(கௌதம் கார்த்திக் (நடிகர்))டின் குடும்பம் ரங்கூனிலிருந்து சென்னை வருகிறது. தந்தை இறந்த பின் வெங்கட் தனது தாயார்(ஸ்ரீபிரியா) மற்றும் அவனது சகோதரி(உபாசனா) வை  கவனித்டு வருகிறார். நண்பனான குமாருடன் (சித்திக்) சேர்ந்து சட்டவிரோதமாக தங்கத்தை கடத்தும் குண்சீலனுடன் பணிபுரிகின்றனர். வெங்கட் சீக்கிரமாகவே குணசீலனின் நம்பிக்கைக்கு பாத்திரமாகின்றான். மேலும் நடாஷாவுடன் காதலில் விழுகிறான் வெங்கட் இதற்கிடையில் அதிகாரி சயத் இந்தக் கடத்தலை தடுத்து குணசீலனையும் அவனது கூட்டத்தையும் கைது செய்ய முயல்கிறார். குணசீலன் தான் கடைசியாக ஒரு பெரிய கடத்தலை செய்ய எண்ணி அதன் பொறுப்பை வெங்கட்டிடம் ஒப்படைக்கிறான். இதற்கிடையில் அந்தத் தங்கம் வெங்கட்டிடமிருந்து பறிக்கப்படுகிறது. தங்கத்தை பறித்தவர் யார்? தங்கம் மீட்கப்பட்டதா? குணசீலனும் அவனது ஆட்களும் கைது செய்யப்பட்டனரா? என்பதும் மீதிக் கதையாகும்.

## நடிகர்கள்

கௌதம் கார்த்திக்  -வெங்கட்
சானா மக்புல்  - நடாசா
டேனியல் ஆன்னி போப்  - சசி
சித்திக் - குணசீலன்
ஆனந்த் - சயத் நியாசுதின்
ஸ்ரீ குமார் - கேசவன்

## தயாரிப்பு
2004 இல் ஏ. ஆர். முருகதாஸ் தன்னுடைய உதவியாளர் ராஜ்குமார் பெரியசாமி என்பவரைக் கொண்டு முதலில் ரங்கூன் படத்தை எடுக்க திட்டமிட்டுள்ளார். அதே போல ஜி. வி. பிரகாஷ் குமார்க்கு பதிலாக அறிமுக இசையமையார் விக்ரம் இப்படத்தின் உள்ளே வந்தார். அனிஷ் தருண் ஒளிப்பதிவை மேற்கொண்டுள்ளார். இப்படத்தின் படபிடிப்பு மியான்மர் மற்றும் சென்னையில் படமாக்கப்பட்டது.

## ஒலித்தொகுப்பு
5 பாடல்கள் கொண்ட இப்படத்தின் இசை விஷால் சந்திரசேகர்.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2017 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
திரி

**திரி** (*Thiri*) 2017 ஆம் ஆண்டில் வெளிவந்த தமிழ்த் திரைப்படமாகும். இதனை அசோக் அமிர்தராஜ் இயக்கியுள்ளார்.

அஸ்வின் ககுமனு, சுவாதி ரெட்டி, ஜெயப்பிரகாசு, ஏ. எல். அழகப்பன் மற்றும் கருணாகரன் ஆகியோர் நடித்துள்ளனர்.

## நடிகர்கள்

*அஸ்வின் ககுமனு ஜீவா
*சுவாதி ரெட்டி ஸ்வாதி
*ஜெயப்பிரகாசு ஜீவாவின் தந்தை
*அனுபமா குமார் ஜீவாவின் தாய்
*ஏ. எல். அழகப்பன் 
*கருணாகரன் 
*டேனியல் ஆன்னி போப் 
*அஞ்சலி 
*பாண்டு
*சென்றாயன்
* சேரன்ராஜ்

## மேற்கோள்கள்

## வெளி இணைப்புகள்
* 

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
1-நைட்ரோபைரீன்

**1-நைட்ரோபைரீன்** (*1-Nitropyrene*) என்பது C16H9NO2 என்ற  மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எரிதல் செயன்முறையின்போது ஓர் உடன் விளைபொருளாக இச்சேர்மம் உருவாகிறது.  டீசல் இயந்திரத்தில் வெளியிடப்படும் முதன்மையான நைட்ரோயேற்ற பல்வளைய அரோமாட்டிக் ஐதரோகார்பன் சேர்மமும் இதுவேயாகும். புற்றுநோய் ஆராய்ச்சி அனைத்துலக முகமை  1-நைட்ரோபைரீன் சேர்மத்தை குழு2பி புற்றுநோயூக்கி என வகைப்படுத்தியுள்ளது. மேலும் இவ்வேதிச் சேர்மத்தால் மனிதர்களிடத்திலும் புற்றுநோய் உருவாகும் சாத்தியம் உள்ளதாக இம்முகமை தெரிவிக்கிறது. 

## மேற்கோள்கள்

பகுப்பு:அரோமாட்டிக் சேர்மங்கள்
பகுப்பு:நைட்ரோ சேர்மங்கள்
பகுப்பு:பைரீன்கள்
திரு திரு துறு துறு

***திரு திரு துறு துறு *** 2009 இல் வெளிவந்த தமிழ்த் திரைப்படமாகும். நந்தினி ஜேஎஸ் என்பவர் இப்படத்தை இயக்கியுள்ளார். அஜ்மல் அமீர், ரூபா மஞ்சரி, மௌலி (இயக்குநர்), லட்சுமி ராமகிருஷ்ணன், பேபி தர்மன் ஆகியோர் நடித்துள்ளனர்.

## நடிகர்கள்

* அஜ்மல் அமீர் அர்ஜூன்
* ரூபா மஞ்சரி அர்ச்சனா
* மௌலி (இயக்குநர்) சீனிவாசன்
* லட்சுமி ராமகிருஷ்ணன் கவிதா சினிவாசன்
* டி. ஆர். கே. கிரண் தேவா எஸ்.ஐ
* லொள்ளு சபா பாலாஜி
* சனனி ஐயர் கௌரவத்தை தோற்றம்
* பேபி தர்மன்
* நரேந்திரா
* அரவிந்த்
* தீபா நரேந்திரா
* எம். மோனிசா
* சாய்ராம்

## ஆதாரங்கள்

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
டைதயோடையசோல்

**டைதயோடையசோல்கள்** (*Dithiadiazoles*) என்பவை வேதியியலில் RCN2S2  என்ற பொது வாய்ப்பாட்டைக் கொண்டுள்ள பல்லினவளையச் சேர்மங்களின் குடும்பத்தைக் குறிக்கும். பல மாற்றியன்கள் காணப்படுவதற்கு சாத்தியம் இருப்பினும் 1,2,3,5-டைதயாடையசோல்கள் மட்டுமே அதிக கவனத்தை ஈர்ப்பனவாக உள்ளன. நடுநிலைச் சேர்மங்கள் 7 π எலக்ட்ரான்களுடன் அடிப்படைக் கூறுகள் எனப்படும் தனியுறுப்புகளாக உள்ளன. டைதயோடையசோல்களை ஆக்சிசனேற்றம் செய்து டைதயாடையசோனியம் நேர்மின் அயனிகள் பெறப்படுகின்றன.
 
தயசைல் குளோரைடுடன் நைட்ரைல்கள் சேர்த்து வினைபுரியச் செய்வதால் டைதயாடையசோனியம் நேர்மின் அயனிகளின் குளோரைடு உப்புகள் தயாரிக்கப்படுகின்றன.   

## மேற்கோள்கள்

பகுப்பு:கந்தக பல்லினவளையங்கள்
பகுப்பு:நைட்ரசன் பல்லினவளையம் உருவாகும் வினைகள்
பகுப்பு:ஐந்து உறுப்பு வளையங்கள்
போரோல்

**போரோல்** (*Borole*) என்பது கருத்தியல் நிலையிலுள்ள ஒரு பல்லின வளையக் கரிமச் சேர்மம் ஆகும். ஐந்து உறுப்பினர்களைப் பெற்று C4H4BH என்ற மூலக்கூற்று வாய்ப்பாட்டால் இச்சேர்மம் விவரிக்கப்படுகிறது.பதிலீடு செய்யப்படாத சேர்மம் எதுவும் தனிமைப்படுத்தப்படவில்லை. தனித்துப் பிரிக்கப்பட்ட பதிலீடு செய்யப்பட்ட வழிப்பெறுதிகள் போரோல்கள் எனப்படுகின்றன. 
போரோல்களை மெட்டலோல்கள் எனப்படும் சைக்ளோபென்டாடையீன் வழிப்பெறுதிகளாக வகைப்படுத்துகிறார்கள். இதனடிப்படையில் நோக்கினால் இவை பிரோல்களில் உள்ள நைட்ரசன் அணுக்களை போரான் அணுக்கள் இடப்பெயர்ச்சி செய்துள்ள பிரோல்களின் கட்டமைப்பை ஒத்த சேர்மங்களாகக் கருதப்படுகின்றன. எனினும் அக்கெல்சு விதியை போரோலுக்கு பொருத்திக் காணவியலாது. அரோமாட்டிக் பண்புக்கு எதிரான சேர்மமாக இது கருதப்படுகிறது . 

## வினைகள்

பென்டாபினைல்போரோல் என்ற முதலாவது போரோலை தனித்துப் பிரிக்க இயலும். 1,1-டைமெத்தில்-2,3,4,5-டெட்ராபீனைல்சிடானோலுடன் பீனைல்போரான் டைகுளோரைடு சேர்த்து வினைபுரியச் செய்வதால் இதை தயாரிக்க இயலும். பெரொசீன் வகைச் சேர்மங்களைத் தயாரிக்க போரோல்களைப் பயன்படுத்தலாம்  Boroles can be used to form ferrocene-like sandwich compounds.
.   

## மேற்கோள்கள்

பகுப்பு:ஐந்து உறுப்பு வளையங்கள்
பகுப்பு:போரான் பல்லின வளையங்கள்
பகுப்பு:கருத்தியலான வேதிச் சேர்மங்கள்
சாருகேசி (எழுத்தாளர்)

**சாருகேசி** என்ற புனைபெயரைக் கொண்ட **எஸ். விஸ்வநாதன்** (1938 - சனவரி 30, 2019) தமிழக எழுத்தாளரும், இசை விமர்சகரும் ஆவார். பிரபலமான வார, மாத இதழ்களில் தமிழிலும் ஆங்கிலத்திலும் சங்கீத, நாட்டிய, நாடக விமர்சனங்கள் எழுதி வந்தார்.

## வாழ்க்கைக் குறிப்பு
சாருகேசியின் இயற்பெயர் சுப்பிரமணியன் விஸ்வநாதன். பாலக்காட்டில் பிறந்தார். எழுத்தாளர் எழுத்தாளர் தேவனின் உறவினர். இவரது முதல் கட்டுரை 1955 ‘கண்ணன்’ இதழில் வெளியானது. முதல் சிறுகதை 1960 இல் கல்கி இதழில் வெளியானது. அகமதாபாதில் தனியார் நிறுவனம் ஒன்றில் பணிபுரிந்தார். பின்னர் சென்னை திரும்பி இந்து, வீக்எண்ட் எக்ஸ்பிரஸ், எகனாமிக் டைம்சு போன்ற நாளிதழ்களில் ஆங்கிலக் கட்டுரைகளை எழுதினார். சுதா மூர்த்தியின் மூன்று ஆங்கில நூல்களைத் தமிழாக்கம் செய்துள்ளார்.

பின்னாட்களில் தனது கர்நாடக இசை அறிவைப் பெருக்கிக் கொண்டார்.  1980-களில் சமூக ஆர்வலர்கள், இலக்கிய ஆர்வலர்கள், அரசியல்வாதிகள், கலைத்துறையினர் என பலர்காணல்களை கல்கியில் எழுதினார். *உலக மாமியார்களே ஒன்று சேருங்கள்* என்ற இவரது சிறுகதை கல்கியில் முதல்பரிசை வென்றது. 28 இளம் கலைஞர்களின் நேர்காணல்கள் 'இயல் இசை நாடகம்' என்ற பெயரிலேயே நூலாக வெளிவந்தது.

## சமூகப் பணி
புத்தக நண்பர்கள் சங்கத்தில் இவரது பங்களிப்பு முக்கியமானது. தேவன் அறக்கட்டளையிலும் முக்கியப் பொறுப்புகளை ஏற்று செயல்பட்டு வந்தார்.

## மறைவு
புற்றுநோயால் பாதிக்கப்பட்ட நிலையில் சாருகேசி சென்னையில் அபிராமபுரத்தில் உள்ள அவரது இல்லத்தில் 2019 சனவரி 30 இல் தனது 80-வது அகவையில் காலமானார். இவர் திருமணம் செய்யாதவர். இவருக்கு 4 சகோதரிகள், 2 சகோதரர்கள் உள்ளனர். மஞ்சரி இதழின் ஆசிரியராகப் பணியாற்றிய லெமன் என்கிற லெட்சுமணன் இவரது அண்ணன்.

## மேற்கோள்கள்

பகுப்பு:1938 பிறப்புகள்
பகுப்பு:2019 இறப்புகள்
பகுப்பு:தமிழக எழுத்தாளர்கள்
பகுப்பு:புற்றுநோயால் இறந்தவர்கள்
பகுப்பு:பாலக்காடு மாவட்ட மக்கள்
நாகம்மை

**நாகம்மை** (Nagammai) (1885–1933) ஒரு இந்திய சமூக செயற்பாட்டாளர் மற்றும் பெண் உரிமைச் செயற்பாட்டாளரும் ஆவார். இவர் இந்தியாவில் இயங்கி வந்த புலனடக்க இயக்கம் மற்றும் வைக்கம் சத்யாக்கிரகம் ஆகியவற்றில் கலந்து கொண்டமைக்காக நன்கு அறியப்பட்டவர் ஆவார். இவர் சுய மரியாதை இயக்கத்தை தலைமை தாங்கிய ஈ. வெ. ரா. பெரியாரின் மனைவியாவார்.

## தொடக்க கால வாழ்க்கை
நாகம்மை சென்னை மாகாணத்தில் இருந்த சேலம் மாவட்டத்தில் தாதம்பட்டி என்ற ஊரில் ரெங்கசாமி மற்றும் பொன்னுத்தாய் என்ற பெற்றோருக்கு 1885 ஆம் ஆண்டு மகளாகப் பிறந்தார். நாகம்மை முறையான கல்வி பயின்றதில்லை. 1898 ஆம் ஆண்டு தனது 13 ஆம் வயதில் தனது மைத்துனர் இராமசாமியை மணந்தார். இத்தம்பதியினருக்கு ஒரு குழந்தை பிறந்து ஐந்து மாத காலத்தில் இறந்து விட்டது.

## செயற்பாடுகள்
1919 ஆம் ஆண்டில், இராமசாமி இந்திய தேசிய காங்கிரசில் சேர்ந்தார். நாகம்மை இவரது அரசியல் வாழ்க்கைக்கு மிகுந்த ஆதரவாக இருந்தார். மகாத்மா காந்தி கள்ளுக்கடை மறியல் போராட்டத்திற்கான அழைப்பு விடுத்த போது, ஈரோட்டில் பெண்களைக் கொண்டு கள்ளுக்கடை மறியல் போராட்டத்தை முன்னின்று நடத்தினார். இந்த இயக்கமானது நாட்டின் பிற பகுதிகளில் வன்முறை சம்பவங்கள் நிகழ்ந்த போது மற்ற காங்கிரஸ் தலைவர்கள் காந்தியை போராட்டங்களைக் கைவிட வேண்டினர். காந்தி இந்தப் போராட்டத்தின் முடிவு என் கைகளில் இல்லை ஈரோட்டில் உள்ள இரண்டு பெண்களிடம் உள்ளது என்றார். அந்த இரண்டு பெண்கள் நாகம்மை மற்றும் நாகம்மையின் மைத்துனி கண்ணம்மாள் ஆகியோர் ஆவர்.

திருவாங்கூர் மாகாணத்தில் தீண்டாமையானது ஆதிக்கம் செலுத்திய காலத்தில், தாழ்த்தப்பட்ட மக்கள் கோயிலுக்குள் நுழைவதையும், கோயிலைச் சுற்றியுள்ள வீதிகளில் நடப்பதற்கும் தடை இருந்தது. காங்கிரசு தாழ்த்தப்பட்ட மக்கள் கோயில் மற்றும் தெருக்களுக்குள் நுழைவதைத் தடை செய்வதை எதிர்த்து வைக்கம் சத்தியாக்கிரகத்தைத் தொடங்கியது. நாகம்மை மற்றும் இராமசாமி ஆகியோர் 1924 ஆம் ஆண்டு ஏப்ரல் 14 ஆம் நாள் இந்தப் போராட்டத்தில் கலந்து கொண்டனர். நாகம்மை போராட்டத்தில் கலந்து கொண்ட பெண்களை முன்னின்று நடத்தி மே 1924 இல் கைது செய்யப்பட்டார்.

1925 ஆம் ஆண்டில் இராமசாமி சுயமரியாதை இயக்கத்தைத் தொடங்கிய போது இயக்கத்தில் பெண்கள் பங்குபெறுவதை ஊக்கப்படுத்தினார். இவர் பல விதவை மறுமணங்கள் மற்றும் சுயமரியாதைத் திருமணங்களை முன்னின்று நடத்தியுள்ளார். இராமசாமி ஐரோப்பாவிற்குச் சென்றிருந்த போது குடியரசு இதழின் ஆசிரியராக இருந்தார்.

## பெருமைகள்
நாகம்மை 11 மே 1933 அன்று ஈரோட்டில் மறைந்தார். தமிழ்நாட்டில் பல பள்ளிகள் நாகம்மையின் பெயரைத் தாங்கியுள்ளன. தமிழ்நாட்டில் பெண்களுக்கு உயர்கல்வி வழங்குவதற்கு தமிழக அரசாங்கம் பெரியார் ஈ. வெ. ரா. நாகம்மை இலவசக் கல்வித் திட்டத்தை அறிமுகப்படுத்தியது.

## மேற்கோள்கள்

பகுப்பு:இந்திய சமூகசேவகர்கள்
பகுப்பு:தமிழக சமூக - அரசியல் செயற்பாட்டாளர்கள்
பகுப்பு:1885 பிறப்புகள்
பகுப்பு:ஈரோடு மாவட்ட மக்கள்
பகுப்பு:1933 இறப்புகள்
பகுப்பு:இந்தியாவில் பெண்ணியம்
பகுப்பு:பெரியார் ஈ. வெ. இராமசாமி
சல்மா

**ரொக்கியா பேகம்** என்கிற **ராஜாத்தி சல்மா** (*Rajathi Salma*)  என்பவர் 1968-ஆம் ஆண்டு தமிழ்நாட்டின் திருச்சி மாவட்டத்தில் உள்ள துவரங்குறிச்சி என்ற ஊரில் பிறந்த தமிழ் இஸ்லாமிய பின்னணி கொண்ட கவிஞர், எழுத்தாளர் மற்றும் அரசியல்வாதியாவார். சல்மா எழுதிய *இரண்டாம் சாமங்களின் கதை*, ஆங்கிலத்தில் மொழி பெயர்க்கப்பட்ட பிறகு, *ஏசியன் புக்கர் ப்ரைஸ்* எனப்படும் *மேன் ஏசியன் லிட்டெரரி விருது*க்காக தேர்வு செய்யப்பட்டிருந்ததன் காரணமாகத் தமிழ் இலக்கிய உலகில் பரவலாக அறியப்பட்டவர். தமிழ் படைப்பாளி ஒருவர் ‘ஏசியன் புக்கர் ப்ரைஸ்’க்கான லாங் லிஸ்ட்டில் தேர்வு செய்யப்பட்டது இதுவே முதல் முறையாகும்.

## இளம்பருவம்
சல்மா 1968-ஆம் ஆண்டு திருச்சி மாவட்டம் துவரங்குறிச்சி என்கிற ஊரில் சம்சுதீன், சர்புன்னிசா ஆகியோரின் மகளாகப் பிறந்தார். இவரது 13-ஆம் வயதில் தனது தோழிகளுடன் திரையரங்குக்குச் சென்று திரைப்படம் பார்த்த காரணத்தால் இவரது குடும்பத்தார் இவரைப் பள்ளிக்குச் செல்ல அனுமதிக்கவில்லை.  திராவிட இயக்க மரபு கொண்ட அப்துல் மாலிக் என்பவருக்குத் திருமணம் செய்து வைக்கப்பட்டார். அதன்பின் கவிதைகள், கட்டுரைகள், கதைகள் எழுதத் தொடங்கினார். இவருக்குச் சலீம் ஜாஃபர், முஹம்மது நதீம் என இரண்டு புதல்வர்கள் உள்ளனர்.

## அரசியல் வாழ்வு
சல்மா திருச்சி மாவட்டம், பொன்னம்பட்டி பேரூராட்சி மன்றத் தலைவராக இருந்துள்ளார். 2006-இல் மருங்காபுரி தொகுதியில் தி.மு.க. சார்பில் போட்டியிட்டு வெற்றி வாய்ப்பை இழந்தார். பின்னர், தமிழ்நாடு சமூகநல வாரிய தலைவியாக நியமனம் செய்யப்பட்டார். தி.மு.க.வில் மகளிர் அணி பிரச்சாரக்குழு செயலாளராகப் பணியாற்றி வருகிறார்.
## எழுதிய நூல்கள்
### கவிதைத்தொகுப்பு
*சல்மாவின் 17-ஆம் வயதில் காலச்சுவடு பதிப்பகம் மூலமாக *ஒரு மாலையும் இன்னொரு மாலையும்* என்கிற முதல் கவிதைத் தொகுப்பு வெளியானது. ஆங்கிலத்திலும் *An Evening and Another Evening* என்று மொழிபெயர்கப்பட்டுள்ளது.
* 2003-ஆம் ஆண்டு *பச்சை தேவதை* காலச்சுவடு பதிப்பகம் மூலம் வெளியிடப்பட்டது. *Green Angel* என்று ஆங்கிலத்திலும் மொழிபெயர்க்கப்பட்டுள்ளது.

### புதினங்கள்
**இரண்டாம் ஜாமத்தின் கதைகள்* (2004) *The Hours Past Midnight* என்று ஆங்கிலத்தில் மொழிபெயர்க்கப்பட்டுள்ளது. மலையாளத்திலும் மொழிபெயர்க்கப்பட்டுள்ளது. மேலும் இந்தி, ஜெர்மன், கடாலன் ஆகிய மொழிகளிலும் மொழிப்பெயர்ப்பு வேலைகள் நடந்துவருகின்றன.
**மனாமியங்கள்* (2016) - இதுவும் ஆங்கிலத்தில் *Dreams* என்ற பெயரில் மொழிபெயர்க்கப்பட்டுள்ளது.

## விருதுகள்
* மகாகவி கன்னையாலால் சேதியா அறக்கட்டளை சார்பில் பல்வேறு மொழிகளில் சிறந்து விளங்கும் கவிஞர்களுக்கு ஆண்டுதோறும் "மகாகவி கன்னையாலால் சேதியா விருது" வழங்கப்பட்டு வருகிறது. 2019-ஆம் ஆண்டிற்கான விருது கவிஞர் சல்மா அவர்களுக்கு வழங்கப்பட்டது.
* திராவிடர் கழகம் சார்பில் தந்தை பெரியார் விருது (2018) வழங்கப்பட்டது.

## இவற்றையும் பார்க்க

* சல்மா (ஆவண நிகழ்படம்)

## மேற்கோள்கள்

## வெளி இணைப்புகள்
*மரத்தடி - இணைய தளம் 
*வார்ப்பு- வலைப்பதிவு 

பகுப்பு:திருச்சி மாவட்ட மக்கள்
பகுப்பு:தமிழ்க் கவிஞர்கள்
பகுப்பு:தமிழ்ப் பெண் எழுத்தாளர்கள்
பகுப்பு:1968 பிறப்புகள்
பகுப்பு:நவீன தமிழ்க் கவிஞர்கள்
பகுப்பு:வாழும் மக்கள்
பகுப்பு:1967 பிறப்புகள்
பகுப்பு:தமிழ்ப் பெண் பெண்ணியவாதிகள்
பகுப்பு:இந்திய முஸ்லிம் பெண் எழுத்தாளர்கள்
பகுப்பு:தமிழ்ப் பெண் கவிஞர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:தமிழ்ப் பெண் அரசியல்வாதிகள்
லிஸ்டின் ஸ்டீபன்

**லிஸ்டின் ஸ்டீபன்** என்பவர் இந்தியத் திரைப்படத் தயாரிப்பாளர் ஆவார். இவர் தென்னிந்திய மொழிகளான தமிழ் மலையாளம் மொழிகளில் படங்களை தயாரித்துள்ளார்.

2011 இல் டிராபிக் என்ற திரைப்படத்தை தயாரித்துள்ளார். இதுவே முதல் தயாரிப்பாகும். சாப்பா குரிஷ் என்பது இவரது தயாரிப்பில் வெளிவந்த இரண்டாவது திரைப்படம்.

## திரைத்துறை

## ஆதாரங்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:கோட்டயம் மாவட்ட மக்கள்
பகுப்பு:1986 பிறப்புகள்
3-எப்டனால்

**3-எப்டனால்** (*3-Heptanol*) என்பது  C7H16O. என்ற மூலக்கூற்று வாய்ப்பாட்டைக்  கொண்ட ஒரு கரிம வேதியியல் ஆல்க்ககாலாகும்.  இதை ஐயுபிஏசி பெயரிடு முறையில் எப்டேன்-3-ஆல் என்று அழைக்கலாம். இதுவொரு படியா மூலக்கூறு ஆகும். எனவே  (R)- மற்றும் (S)- மாற்றியன்கள் இச்சேர்மத்திற்கு உண்டு. 
## மேற்கோள்கள்

பகுப்பு:ஆல்ககால்கள்
சத்ய பிரதா சாகு

**சத்ய பிரதா சாகு** (Sathya Pratha Sahoo) தமிழகத் தலைமை தேர்தல் அதிகாரி ஆவார். இவர் 2018 பிப்ரவரி 22 முதல் தமிழகத் தேர்தல் ஆணையராக நியமிக்கப்பட்டார். 2018 மார்ச் 15 ஆம் நாள் இப்பணியை ஏற்றுக்கொண்டார். இவர் 1997 ஆம் ஆண்டு இந்திய ஆட்சிப்பணி அலுவலர் ஆவார். இவர் ஒடிசா மாநிலத்தைச் சார்ந்தவர் ஆவார். முன்னதாக இவர்  சென்னைப் பெருநகர குடிநீர் வடிகால் வாரியத்தின் நிர்வாக இயக்குநராக இருந்தார். நாடாளுமன்றத்திற்கும், தமிழ்நாட்டில் காலியாக உள்ள சட்டசபைத் தொகுதிகளுக்கும் தேர்தல் அறிவிக்கப்பட்டால் தயார் நிலையில் இருப்பதாகத் தெரிவித்தார். இவருக்கு முன்னதாக தமிழக தேர்தல் அதிகாரியாக ராஜேஷ் லகானி பதவியில் இருந்தார்.

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:தமிழகத் தேர்தல் ஆணையர்கள்
பெர்கமோன் அருங்காட்சியகம்

**பெர்கமோன் அருங்காட்சியகம்** (**Pergamon Museum**) () ஜெர்மனி நாட்டின் பெர்லின் நகரத்தின் அருங்காட்சியகத் தீவில் அமைந்த பண்டைய கலை மற்றும் வரலாற்றுத் தொல்பொருட்களின் அருங்காட்சியகம் ஆகும். இவ்வருங்காட்சியகம் 1930-இல் துவக்கப்பட்டது.

இவ்வருங்காட்சியகத்தில்  பண்டைய அண்மை கிழக்கின் நகரங்களான பாபிலோன், உரூக், அசூர், பண்டைய எகிப்து, நினிவே நகரங்களில் அகழ்வாய்வு செய்த போது கிடைத்த தொல்பொருட்கள் காட்சிக்கு வைக்கப்பட்டுள்ளன. 

இவ்வருங்காட்சியகத்தில் தொல்லியல் சிறப்பு மிக்க நினைவுச்சின்னங்களில் புகழ்பெற்றவைகள் , கிமு 575 ஆண்டில் இரண்டாம் நெபுகாத்நேசர் நிறுவிய பாபிலோனின்   இஷ்தர் கோயில் நுழைவாயில், பாபிலோனின் சிங்கம், சுடுமண் பலகைகளில் எழுதப்பட்ட சுமேரிய மொழியில் கிமு 2100-இல் எழுதப்பட்ட கில்கமெஷ் காப்பியம், அனதோலியாவின் கிபி இரண்டாம் நூற்றாண்டின் மெலிட்டஸ் வணிக வளாகத்தின் நுழைவாயில் மற்றும் உதுமானியப் பேரரசின் சத்தா அரண்மனை முகப்பு ஆகும்.

## அருங்காட்சியகத்தின் தொல் நினைவுச்சின்னங்கள்

File:Pergamonmuseum Babylon Ischtar-Tor.jpg|இஷ்தர் கோயில் நுழைவாயில்
File:Ishtar Gate at Berlin Museum.jpg|சீரமைக்கப்பட்ட இஷ்தர் கோயில் நுழைவாயில்
File:Aleppo Room - Pergamonmuseum - Berlin - Germany 2017 (4).jpg|அலெப்போ அறை
File:Assarhaddon Berlin 012008.jpg|பண்டைய எகிப்திய பார்வோன் அசார்ஹத்தோனின் சிற்பம், ஆண்டு கிமு 671
File:Tablet V of the Epic of Gligamesh.JPG|right|கிமு 2100-இல் களிமண் பலகையில் எழுதப்பட்ட கில்கமெஷ் காப்பியத்தின் ஒரு பகுதி
File:Vorderasiatisches Museum Berlin 051.jpg|உரூக் நகரத்தின் தூண் சிற்பம்
File:Male deity pouring a life-giving water from a vessel. Facade of Inanna Temple at Uruk, Iraq. 15th century BC. The Pergamon Museum.jpg|உரூக் நகர இஷ்தர் கோயிலின் ஆண் தெய்வம், கிமு 1500 
File:Female deity pouring a life-giving water from a vessel. Facade of Inanna Temple at Uruk, Iraq. 15th century BC. The Pergamon Museum.jpg|உரூக் நகர இஷ்தர் கோயிலின் பெண் தெய்வம், கிமு 1500



## அடிக்குறிப்புகள்


## மேற்கோள்கள்
* , distributed by Chicago University Press
* 

## வெளி இணைப்புகள்
*பெர்கோமேன் அருங்காட்சியத்தின் இணையதளம்
*
காட்டு பையன் சார் இந்த காளி

**காட்டு பையன் சார் இந்த காளி **(*Kattu Paya Sir Intha Kaali*) 2018இல் வெளிவந்த தமிழ் அதிரடித் திரைப்படம் ஆகும். முதலில் இப்படத்திற்கு *கெட்ட பையன் சார் இந்த காளி* என்று பெயரிடப்பட்டது. இப்படத்தை எழுதி இயக்கியவர் யுரேகா. இதில் அறிமுக நாயகனாக ஜெய்வந்த் மற்றும் ராஜஸ்த்தானைச் சேர்ந்த நடிகை இரா அகர்வால் என்பவர் நாயகியாக அறிமுகமானார். மற்றும் ஆடுகளம் நரேன், மூணார் ரமேஷ் ஆகியோர் துணைப் பாத்திரங்களில் நடித்திருந்தனர். இப்படம் 2018 ஆகஸ்ட் அன்று வெளிவந்தது. பொதுவாக ரசிகர்களின் வரவேற்பை பெறவில்லை.

## கதைச்சுருக்கம்
வட இந்திய மக்கள் தமிழ்நாட்டிற்கு  வேலை நிமித்தமாக புலம் பெயர்ந்து வருவதும், எவ்வாறு குறைந்த ஊதியத்திற்கு இங்கு வேலைக்கு அமர்த்தப் படுகிறார்கள் என்பதும், அவர்கள் அன்றாட வாழ்க்கைக்காக இங்குள்ள தமிழக மக்களிடம் கடன் பெறுவதும், அக்கடன்ச்சுமை எவ்வாறு அவர்களை கடல் சுறா போல விழுங்குகிறது என்பதைப் பற்றியும் படத்தின் கதை கூறுகிறது.

## நடிப்பு

ஜெய்வந்த்
இரா அகர்வால் - மதுரையாக
ஆடுகளம் நரேன்
மூணார் ரமேஷ்
அபிஷேக்
மாரிமுத்து

## தயாரிப்பு
இந்தப்படத்தின் தயரிப்பாளர் யுரேகாவே இதனை இயக்கியுள்ளார். ஏப்ரல் 2017இல் தொடங்கப்பட்ட இந்தப் படம் முதலில் "கெட்ட பையன் சார் இந்த காளி" என்று பெயரிடப்பட்டது.  நடிகர் ரஜினிகாந்த் நடித்து 1978இல் வெளிவந்த *[[முள்ளும் மலரும்]]* என்ற தமிழ்த்திரைப்படத்தில் அவர் பேசிய பிரபல வசனமாகும். ஆனால் பின்னர், 2017ன் தொடக்கத்தில் இன்னொரு படத் தயாரிப்பு நிறுவனம் நடிகர் ரஜினிகாந்த் அவர்கள் பேசிய இதே வசனத்தைக் கொண்டு "கெட்ட பையன் சார் இவன்" என்ற பெயரில் தன் படத்திற்கு பெயரிட்டது. இந்த பெயர் குழப்பத்தின் காரணமாகவே இப்படத்திற்கு "காட்டு பையன் சார் இந்த காளி" எனப் பெயர் மாற்றப்பட்டது..

*மதுரை சம்பவம்*" (2009) என்ற திரைப்படத்திற்கு பின்னர் திரைப்பட இயக்குநர் யுரேகா இயக்கிய நான்காவது முயற்சியாகும் , *'"தொப்பி*" (2015) மற்றும் "*சிவப்பு எனக்கு பிடிக்கும்*" (2017). ஆகியவை இவரின் முந்தையப் படங்களாகும். இதில் அறிமுக நாயகனாக ஜெய்வந்த் மற்ரும் ராஜஸ்த்தானைச் சேர்ந்த நடிகை இரா அகர்வால் என்பவர் நாயகியாக அறிமுகமானார். "*தாயம்*" படத்திற்குப் பின்னர் நாயகிக்கு இது இரண்டாவது படமாகும்*.. *

## மேற்கோள்கள்

பகுப்பு:இந்திய நாடகத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தொரத்தி கெய்லி

**தொரத்தி மேரி கெய்லி** (1874-1955) பூசணவியல் வல்லுனர் (மைகோலோஜிஸ்ட்) ஆவார். 1927 ஆம் ஆண்டு டூலிப் முறிவு வைரசின் காரணமாக ஏற்படுகிறது என்பதை கண்டறிந்தவர்.

## ஆரம்பகால வாழ்க்கை
இடது|thumb|வைரசினால் பாதிக்கப்பட்ட டூலிப் மலர்
இவர் இலங்கையில் பிறந்தார். தனது ஏழாவது வயதில் இலங்கையிலிருந்து இங்கிலாந்து சென்றார். இவரின் தந்தை ரிச்சட் கெய்லி இலங்கையில் 14வது தலைமை நீதிபதியாக பதவி வகித்தார். மேரி கெய்லி ஸ்டம்போர்ட் உயர்நிலை பள்ளியில் கல்வி கற்றார். மேரி கெய்லி பல்கலைக்கழக கல்லூரிக்கு தோட்டக்கலை படிக்க செல்லும் முன் இலண்டன் பல்கலைக் கழகத்திற்குச் சென்றார்.

ஸ்டம்போர்ட்  பள்ளியில் கற்ற பின் ஜெர்மனிக்கு சென்று இசை பயின்றார். பல்கலைக்கழக கல்லூரியில் தோட்டக்கலையில் டிப்ளோமா பெற்றார். பல்கலைக்கழக கல்லூரிக்கு செல்லும் முன்னர் சிறிது காலம்  விஞ்ஞானம் கற்றார்.

## சாதனைகள்
மேரி கெய்லி மண், தாவர நோய்கள் என்பவற்றை பற்றி கற்பதில் ஆர்வமாக இருந்தார். கல்வி வாரிய தேர்வுகளில் முதல் வகுப்பில் தேர்ச்சி அடைந்து பதக்கங்கள் பெற்றார். ரோயல் தோட்டக்கலை சமூக தேர்வில் முதல் வகுப்பில் தேர்ச்சி பெற்றதோடு தாவரவியல் துறைக்கு சொந்தமான தோட்டத்தில் கண்காணிப்பாளராக நியமிக்கப்பட்டார்.

தொரத்தி திறமையான ஓவியராக இருந்தார். விடுமுறை காலங்களில் பூஞ்சைகளை வரைந்தும், பரிசோதித்தும் கொண்டிருந்தார்.

## முதலாம் உலக போரின் போது
1910 ஆண்டு ஜூன் மாதத்தில் ஜோன் இன்னஸ் மையத்தில் தன்னார்வ தொண்டு புரிந்தார். ஆய்வுக்கூடங்கள் கட்டுவதற்கு முன்னர் மனோர் வீட்டில்  பணிபுரியும் கட்டாயம் ஏற்பட்டது.

1914 முதல் 1918 வரையான காலப்பகுதியில் போர் வேலைகளில் ஈடுபட்டார். யுத்தத்தின் கடைசி 18 மாதங்களுக்கு உதவுவதற்காக ஜோன் இன்னஸ் இல் இருந்து விலகினார்.

1916 இல் லண்டனில் உள்ள லிஸ்டர் தடுப்பு மருத்துவ நிறுவனத்தில்  டெட்னஸ் தொற்று நோய் திட்டத்திற்கான ராயல் ராணுவ மருத்துவ விசாரணைக்கு உதவினார். பிறகு 1914 இல் இங்கிலாந்து திரும்பினார். ஜோன் இன்னசில் இணைந்தார். அந்த ஆண்டில்  பூசணவியல் வல்லுனர் பட்டத்தை பெற்றார்.

## கண்டுபிடிப்புகள்
1919 ஆம் ஆண்டு மரபணு சங்கத்தின் ஸ்தாபக உறுப்பினரானார். ஐக்கிய இராச்சியத்தில் பூஞ்சை மரபியல் பற்றிய ஆய்வை அறிமுகப்படுத்தினார்.

டூலிப் முறிவு எனப்படும் அசாதாரண நிற மாறுப்பாடு மரபியல் காரணமாக தோன்றவில்லை எனவும் பரவியிருக்கும் வைரசு காரணமாக தோன்றியது எனவும் கண்டறிந்து அதற்கான சிகிச்சையையும் பரிந்துரைத்தார். 1928 ஆம் ஆண்டு தன் கண்டுபிடிப்பை வெளியிட்டார். டூலிப் முறிவினால் எரிச்சல் அடைந்திருந்த உண்மையான நிறம் விரும்பும் ஆர்வலர்கள் இதனால் மகிழ்ச்சி அடைந்தனர். தொரத்தி பூஞ்சைகள்  அவற்றின் இனப்பெருக்கம் தொடர்பான ஆய்வுகளில் ஈடுபட்டார்.

இவர் 1938 இல் ஓய்வு பெற்றார். 1939 இல் பிரித்தானிய மைக்கோலோஜிகல் சங்கத்தின் துணைத் தலைவராக தேர்ந்தெடுக்கப்பட்டார்.

## மேற்கோள்கள்

பகுப்பு:பிரித்தானியப் பெண் அறிவியலாளர்கள்
பகுப்பு:1955 இறப்புகள்
பகுப்பு:1874 பிறப்புகள்
மரிச்ஜாப்பி படுகொலைகள்

**மரிச்ஜாப்பி படுகொலைகள்** (Marichjhapi Massacre) என்பது மேற்கு வங்கம் மாநில சுந்தரவனக் காட்டிலுள்ள  மரிச்ஜாப்பி தீவில் வசித்து வந்த வங்கதேசத்து தலித் அகதிகள் மீது 1979 ஆண்டு வாக்கில் நடந்த படுகொலையாகும். ஜோதி பாசு முதல்வராக இருந்த போது நடந்த இந்த நிகழ்வில் காவல்துறையின் துப்பாக்கிச் சூட்டிலும், பசிபட்டிணியிலும் ஆயிரக்கணக்கில் மக்கள் இறந்து போனார்கள்.

## பின்னணி
பாக்கிஸ்தானிலிருந்து கிழக்குப் பாக்கிஸ்தான் பிரிந்த பின்னர் இந்துக்கள் பலர் அகதிகளாக இந்தியா வந்தனர். உயர் மற்றும் நடுத்தர மக்கள் மேற்கு வங்காளத்தில் எளிதில் குடிபுகுந்தனர். ஆனால் பின்னர் அதிகமாக வந்த நாமசூத்திரர் என்றழைக்கப்படும் ஏழை தலித் மக்கள் வங்காளத்தில் குடிபுக முடியவில்லை. பின்னர் தண்டகாரண்யம் (ஒடிசா மற்றும் மத்தியப் பிரதேசம்) பகுதிகளுக்குக் கட்டாயப்படுத்தி அனுப்பி வைக்கப்பட்டனர்.

## நிகழ்வு
1978 ஆம் ஆண்டு வாக்கில் அதிகமாக அகதிகள் மேற்கு வங்க மாநிலத்திற்குள் வருகிறார்கள். அப்போது இருந்த ஜோதி பாசு தலைமையிலான இடது முன்னணி அரசு அகதிகளைச் சுமையாகக் கருதி கொள்கை முடிவை எடுக்கிறது. நாட்டுக்குள் வந்த சுமார் 150,000 அகதிகளில் (பெரும்பாலானோர் திருப்பி அனுப்பப்பட்டனர்) சுமார் 40,000 அகதிகள் தெற்கு நோக்கி சென்று பாதுகாக்கப்பட்ட காட்டுப் பகுதியான மரிச்ஜாப்பி தீவில் குடிபுகுகிறார்கள். இது பாதுகாக்கப்பட்ட சுந்தர வனப்பகுதி என்பதால் அரசானது அவர்களை அப்புறப்படுத்த முனைகிறது. 24 ஜனவரி 1979 ஆம் நாள் இத்தீவில் 144 தடையுத்தரவை இட்டு, காவல்துறை மற்றும் மாவட்ட நிர்வாகம் இங்கே பொருளாதாரப் போக்குவரத்தைத் தடைசெய்தனர். தீவிற்குள் 30 காவல்துறையினருடன் அணிவகுப்பு நடத்தப்பட்டது. மேலும் அங்கு வசிப்பவர்களுக்கு பிறர் உணவு மற்றும் நீர் கொடுப்பதையும் தடுத்தனர். 31 ஜனவரி அன்று அங்கே வசிப்பர்கள் நாட்டு ஆயுதங்களுடன் காவல்துறையை தாக்கிய போது காவ்ல்துறை துப்பாக்கிச் சூட்டை நிகழ்த்தியது. 15 நாட்கள் கழித்து கல்கத்தா உயர் நீதிமன்றம் தலையிட்டு உணவு, நீர், மருத்துவ வசதிகளை அனுமதித்து ஆணை வெளியிட்டது.

பொருளாதாரப் போக்குவரத்தைத் தடைசெய்தபின்னும் பலனில்லாததால் கட்டாயமாக அகதிகளை வெளியேற்றினர். ஊடகங்கள் அன்றைக்கு உள்ளே நுழையத் தடையும் விதிக்கப்பட்டது. இறந்தவர்களைக் காவல்துறையினர் நீரில் இட்டதாகவும், தப்பிக்க முயலும் போது நீரில் மூழ்கி இறந்ததாகவும் கூறுகின்றனர். மிறிப் பிழைத்தவர்கள்  தண்டகாரண்யம் பகுதிக்கு அனுப்பப்பட்டனர், சிலர் மரிச்ஜாப்பி குடியிருப்பு என்ற பெயரில் பாராசாத் அருகிலும், சீல்டாவின் இரயில்வே தண்டவாளம் அருகேயும் மறுகுடி பெயர்ந்தனர். இன்னும் சிலர் ஹிங்கால்கஞ்ச் மற்றும் கன்னிங் பகுதியருகே குடிபுகுந்தனர்.

இறப்பு எண்ணிக்கையை உறுதி செய்யவில்லை. அதிகாரப்பூர்வமாக இருவர் இறந்தனர் என்கிற போதும் இதர தரவுகளின் படி ஆயிரக்கணக்காக உள்ளது. இந்த மக்களின் வழி வந்து கேம்பிரிட்ஜ் பல்கலைக்கழகத்தில் மேற்கு வங்கம் பற்றிய ஆய்வு செய்த ராஸ் மாலிக் என்பவர் எழுதிய **மரிச்ஜாப்பி** நூலில் 17 ஆயிரம் பேர் இறந்ததாகக் குறிப்பிடுகிறார்.

## மேற்கோள்கள்

பகுப்பு:இந்தியாவில் படுகொலைகள்
பகுப்பு:தெற்கு 24 பர்கனா மாவட்டம்
சீடன் (2011 திரைப்படம்)

**சீடன்** (*Seedan*) திரைப்படம் 2011-ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை சுப்பிரமணியம் சிவா எழுத, அமித் மோகன் தயாரித்தார். இத்திரைப்படத்தில் உன்னி முகுந்தன், அனன்யா, சுஹாசினி, விவேக், ஷீலா மற்றும் பலர் நடித்துள்ளனர். 2002-ல் வெளிவந்த 'நந்தனம்' என்ற மலையாள படத்திலிருந்து மறு ஆக்கம் செய்யப்பட்ட படமாகும்.  தனுஷ் இப்படத்தில் கௌரவ வேடத்தில் நடுத்துள்ளார் என்பது குறிப்பிடத்தக்கது.

## நடிகர்கள்

* தனுஷ் - சரவணன், கடவுள் முருகன்
* உன்னி முகுந்தன் - மனோ தினேஷ்
* அனன்யா - மஹாலக்ஷ்மி
* சுஹாசினி  - தங்கம்
* விவேக் - கும்பிடிசாமி
* ஷீலா - அமிர்தவல்லி 
* இளவரசு - மாதவ கவுண்டர்
* மீரா கிருஷ்ணன் - ஜானகி
* செல் முருகன் - கும்பிடிசாமி உதவியாள்.

## கதைச்சுருக்கம்
அமிர்தவல்லி (ஷீலா) என்ற வயதான பெண்மணிக்கு பணியாளாக வேலை செய்கிறாள் மகாலட்சுமி (அனன்யா). அந்த வீட்டில் இருக்கும் அனைவரும் அவைளை ஒரு வேலையாளாக கருதாமல், குடும்பத்தில் ஒருத்தராகவே கருதுகிறார்கள். இருந்தாலும், அவளே அனைத்து வேலைகளையும் செய்வதாகவே அமைகிறது. அவள் ஒரு முருக பக்தை. பழனியில் வசித்தாலும், அவளால் கோவிலுக்கு போக முடியவில்லை. அறிமுகம் இல்லாத ஒரு நபருடன் தனக்கு திருமணம் நடப்பதாக கனவு காணுகிறாள் மஹா. மறுநாள், கனவில் வந்த அதே நபர் அந்த வீட்டிற்கு வருகிறார். மஹா கனவில் கண்ட ஆண் மகன் அமிர்தவல்லியின் பேரன் மனோ (உன்னி முகுந்தன்) தான். துவக்கத்தில் சில தயக்கம் இருந்தாலும், இருவரும் ஒருவரையொருவர் காதல் செய்கிறார்கள்.

மனோ தன் அன்னை தங்கதிற்கு (சுஹாசினி) அவர் பார்க்கும் பெண்ணையே திருமணம் செய்வதாக வாக்கு அளித்திருந்தான். ஆனாலும் மனோ மஹா காதலை பற்றி தன் அம்மாவிடம் சொல்ல தைரியம் வரவில்லை. இந்நிலையில், தங்கம் தன் மகன் மனோவிற்கு வேறு பெண் பார்க்கிறார். பின்னர் மனோ மஹா காதல் விவகாரம் தெரியவர, தங்கத்தால் அதை ஏற்றுக்கொள்ள முடியாமல், இருவரையும் ஒருவரையொருவர் மறந்துவிட சொல்கிறார். இந்த சம்பவங்களால், தங்கம், அமிர்தவல்லி, மனோ தவிர வீட்டில் உள்ள மற்ற அனைவரும் மஹாவை கீழ் தரமாக நடத்துகிறார்கள். அதனால் கோவம் கொண்ட மஹா, இனியும் தன் கடவுள் முருகன் மோகத்தில் முழிப்பதில்லை என்றுமுடிவு செய்தாள்.

மாதவ கவுண்டர் (இளவரசு) சரவணனை (தனுஷ்) வீடு சமையல்காரராக வேலைக்கு வைக்கிறார். சரவணனின் சமையல் அனைவருக்கும் பிடித்திருந்தாலும், மஹாவிற்கு மட்டும் சுத்தமாக பிடிக்கவில்லை. அதே வீட்டில், கும்பிடிசாமியுடன் (விவேக்) சரவணன் தங்குகிறான்.கும்பிடிசாமி ஒரு போலி சாமியார் என்று கண்டறிந்த சரவணன், கும்பிடிசாமியை மிரட்டுகிறான். கும்பிடிசாமியின் உதவியுடன், மனோவிற்கும் மஹாவிற்கும் பொருத்தம் இல்லை என்று சொல்லவைக்கிறான் சரவணன். பின்னர் பல வேலைகள் செய்து, மஹாவையும் மனோவையும் சேர்த்து வைக்கிறான் சரவணன். தங்கமும், அமிர்தவல்லியும் திருமணத்த்திற்கு ஒப்புக்கொள்ள, திருமணநாளன்று சரவணனுக்கு நன்றி சொல்ல தேடுகிறார்கள். சரவணன் யார்? சரவணனுக்கு நன்றி சொன்னார்களா? மஹா மீண்டும் கடவுள் முருகன் முகத்தில் விழித்தாளா? போன்ற கேள்விகளுக்கு விடைகாணுதலே மீதி கதையாகும்.

## இசை
இந்த திரைப்படத்தின் இசையமைப்பாளர் தீனா ஆவார்.

## விமர்சனம்
நவ்சன்னிங்.காம் ரோஹித் ராமச்சந்திரன் இப்படத்திற்கு 1/5 என்ற மதிப்பெண்ணை வழங்கினார்.

## மேற்கோள்கள்


## வெளியிணைப்புகள்

* https://www.imdb.com/title/tt1874708/

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தினா இசையமைத்த திரைப்படங்கள்
பகுப்பு:தனுஷ் நடித்துள்ள திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:சுஹாசினி நடித்த திரைப்படங்கள்
மியோசிமின்

**மியோசிமின்** (Myosmine) ஒரு ஆல்கலாய்டு ஆகும். இச்சேர்மம் புகையிலை மற்றும் இதர தாவரங்களில் காணப்படுகிறது. வேதியியல்ரீதியாக, இது நிக்கோடினோடு மிகவும் ஒத்த தன்மையைக் கொண்டுள்ளது.

## மேற்கோள்கள்

பகுப்பு:பிரோலிடின்கள்
பகுப்பு:Articles without UNII source
பகுப்பு:Articles without KEGG source
பகுப்பு:Articles without EBI source
அஞ்சாலை

**அஞ்சாலை** அல்லது **கடல் பாம்பு** என்பது விலாங்கு இனத்தைச் சேர்ந்த ஒரு மீன் வகை ஆகும். இவை பெரும்பாலும் கடல்நீரிலேயே காணப்படுகின்றன. எனினும் ஒருசில மீன் வகைகள் நன்னீரிலும் காணப்படுகின்றன. இந்திய பெருங்கடலில் 57 வகையும், மன்னார் வளைகுடாவில் ஆறு வகை அஞ்சாலையும் காணப்படுகின்றன.

## வகைகள்
கருப்பு அஞ்சாலை, புளியன் அஞ்சாலை, புள்ளி அஞ்சாலை, பூ அஞ்சாலை, வரி அஞ்சாலை, தவிட்டு அஞ்சாலை என்பன அவை. இதில், புள்ளி அஞ்சாலைக்கு சிறுத்தை அஞ்சாலை என்றொரு பெயர் உண்டு.
## குணங்கள்
அஞ்சாலை மீன்கள் பவளப்பாறையின் இடுக்குகள், பொந்துகளில் மறைந்திருந்து வாழும். கடல் குச்சிகளை உண்டு வாழும் இவற்றின் குணம் விசித்திரமானதாகும். மீன் இனத்தைச் சேர்ந்தவை என்றாலும், மீன்களுக்குரிய செல்கள் இவற்றுக்கு இல்லை.

பாம்பின் தோற்றம் கொண்ட இவை 150 செ. மீ. நீளத்துடனும், கண் சிறியதாக இருக்கும் என்பதால் பார்வையும் குறைவாகவே இருக்கும். இரவில் மட்டுமே வெளியே வரும் இவை, வேட்டையாடி உண்ணும் வழக்கம் கொண்டவை. 

மனிதனின் விரல்களைப் பார்த்தால் சதையை மட்டும் உறிஞ்சி உண்டுவிடும். இதனால் கடலுக்கடியில் வருபவர்கள் இவற்றை கண்டவுடன் தலைமறைவாகிவிடுவர். இவற்றை உணவாக யாரும் உட்கொள்வதில்லை. அலங்கார மீனுக்காக மட்டும் சிலரால் பிடிக்கப்படுகிறது.

## மேற்கோள்கள்

பகுப்பு:மீன் குடும்பங்கள்
தெலுங்கு எழுத்தாளர்களின் பட்டியல்

தெலுங்கு மொழி எழுத்தாளர்களின் பட்டியல்
* குரஜாதா அப்பாராவ்
* அக்கினேனி குடும்பராவ்
* அஞ்சநேயுலு குந்துர்தி
* அன்னமாச்சாரியார்
* ஆதிபட்ல நாராயண தாஸு
* உமர் ஆலீஷா
* எண்டமூரி வீரேந்திரநாத்
* எல். ஆர். ஸ்வாமி
* கந்துகூரி வீரேசலிங்கம்
* கரிகபாடி நரசிங்காராவு
* கவிகொண்டல வெங்கடராவ்
* கனுபர்தி வரலக்ஷ்மாம்ம
* கா. ஸ்ரீ. ஸ்ரீ
* கிடுகு வெங்கட ராமமூர்த்தி
* குடிபதி வெங்கடாசலம்
* குரஜாட அப்பாராவு
* கெ வரலக்ஷ்மி
* கே. எஸ். கோதண்டராமய்யா
* கேசவரெட்டி
* கேது விஸ்வநாத ரெட்டி
* கொடவடிகண்டி குடும்பராவு
* சமுத்ரால ராகவாசார்ய
* சமுத்ரால ராமநுஜாசார்ய
* சார்லஸ் பிலிப் ப்ரௌன்
* சி. நாராயணரெட்டி
* சோமயஜுலு சகண்டி
* தனிகில்லா பரணி
* தாசரதி கிருஷ்ணமாசார்ய
* திக்கனா
* திரிபுரனேனி இராமசாமி
* திரிபுரனேனி இராமசாமி
* திரிபுரனேனி கோபிசந்த்
* திரிபுரனேனி மஹாரதி
* துக்கிரால கோபாலகிருஷ்ணய்யா
* தெந்நேடி ஹேமலதா
* த்விவேதுல விசாலாக்‌ஷி
* நந்நய்யா
* நரிசெட்டி இந்நய்ய
* நாயநி கிருஷ்ணகுமாரி
* பண்டாரு அச்சமாம்ப
* பரவஸ்து சின்னய்யா சூரி
* பராகோ
* பாபினேனி நாராயணதாஸு
* பார்கவி ராவ்
* பாலகங்காதர திலக் தேவாரகொண்ட
* பேருகு ராமகிருஷ்ண 
* பொத்தன பொம்மெரா
* போபூரி லலிதாகுமாரி
* முத்துப்பழனி
* மோலா
* ரங்கநாயகம்மா
* ராமிரெட்டி துவ்வுரு
* ராஜாராம் மதுராந்தகம்
* வாசிரெட்டி சீதாதேவி
* விஸ்வநாத சத்யநாராயண
* வெங்கடேஷ்வர ராவ்
* வேமனா
* ஜக்கனா
* ஜோஸ்வா குர்ராம்

பகுப்பு:இந்திய எழுத்தாளர்கள் பட்டியல்கள்
பகுப்பு:தெலுங்கு இலக்கியம்
பகுப்பு:தெலுங்கு எழுத்தாளர்கள்
கிளிசரைல் டையசிட்டேட்டு

**கிளிசரைல் டையசிட்டேட்டு** (*Glyceryl diacetate*) என்பது C7H12O5 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். உணவுக் கூட்டுப்பொருளான இச்சேர்மத்திற்கு ஐரோப்பிய ஒன்றிய எண்ணாக ஐ1517  என்று அளிக்கப்பட்டுள்ளது. பொதுவாக இந்த டைகிளிசரைடை டையசிட்டின் என்ற பெயரால் குறிப்பிடுவார்கள். கிளிசரால், அசிட்டிக் அமிலம் மற்றும் அசிட்டிக் நீரிலி போன்ற அசிட்டைலேற்றும் முகவர்கள் ஆகியனவற்றின் டை எசுத்தராக இது வகைப்படுத்தப்படுகிறது . பாகுத்தன்மையுடன் நிறமற்றும் மணமற்றும் அதிக கொதிநிலை கொண்ட சேர்மமாக கிளிசரைல் டையசிட்டேட்டு கருதப்படுகிறது. 1,2-கிளிசரைல் டையசிட்டேட்டு, 1,3-கிளிசரைல் டையசிட்டேட்டு ஆகிய இரண்டு மாற்றியன்களின் கலவை கிளிசரைல் டையசிட்டேட்டு எனப்படுகிறது .

## மேற்கோள்கள்

பகுப்பு:அசிட்டேட்டு எசுத்தர்கள்
பகுப்பு:கிளிசரால் எசுத்தர்கள்
மண்ணா

**மண்ணா** (*Elops machnata*) என்பது *எலோப்பிடே* குடும்பத்தைச் சேர்ந்த மீனினம் ஆகும். இந்தியப் பெருங்கடலின் கடலோரப் பகுதிகளில் காணப்படும் இவ்வகை மீன்கள் மனிதர்களால் உணவாகப் பயன்படுத்தப்படுகின்றன. இவை சுமார் அரை மீட்டர் நீளத்தில் உருண்டையாகவும் சதைப்பற்றோடும் இருக்கும்.

## மேற்கோள்கள்

பகுப்பு:மீன்கள்
சுப்மன் கில்

**சுப்மன் கில் (**Shubman Gill பிறப்பு:செப்டம்பர் 8, 1999) இந்தியத் துடுப்பாட்ட அணி வீரர் ஆவார். வலதுகை மட்டையாளரான இவர் பஞ்சாப்  அணி சார்பாக முதல் தரத் துடுப்பாட்டப் போட்டிகளில் விளையாடி வருகிறார்.  2017- 2018 ஆம் ஆண்டில் நடைபெற்ற ரஞ்சிக் கோப்பைத் தொடரில் வங்காள அணிக்கு எதிராக அறிமுகமானார். அறிமுகப் போட்டியில் அரைநூறு ஓட்டங்களும் இரண்டாவது போட்டியில் 29 ஓட்டங்களையும் எடுத்தார். 2019இல் நியூசிலாந்துக்கு எதிரான தொடரில் இவர் சர்வதேச ஒருநாள் பன்னாட்டுத் துடுப்பாட்டப் போட்டியில் அறிமுகமானார்.

## ஆரம்பகால வாழ்க்கை
கில் செப்டம்பர் 8, 1999 இல் பசில்கா, பஞ்சாபில் பிறந்தார். இவரின் தந்தை லக்விந்தர் சிங் துடுப்பாட்ட வீரராக வேண்டும் என விரும்பினார். ஆனால் அது நிறைவேறாமல் போகவே தனது மகனை துடுப்பாட்ட வீரராக்க நினைத்தார். பின் பஞ்சாப் துடுப்பாட்ட வாரிய அரங்கிற்கு அருகில் வாடைக்கு குடிபெயர்ந்தனர்.

மூன்று வயது முதல் துடுப்பாட்டம் விளையாடியதாகவும், அந்தக் காலகட்டத்தில் பொம்மைகள் வேண்டாமென்று மட்டை மற்றும் பந்துகள் கேட்டதாகவும் அதனுடனே தூங்கியதாகவும் இவரின் தந்தை லக்வந்தர் சிங் கூறினார்.

## சர்வதேசப் போட்டிகள்
பெப்ரவரி, 2017இல்  நடைபெற்ற 19 வயதிற்கு உட்பட்டோருக்கான போட்டியில் இங்கிலாந்து அணிக்கு எதிராக அறிமுகமானார். 2019இல் நியூசிலாந்துக்கு எதிரான தொடரில் இவர் சர்வதேச ஒருநாள் பன்னாட்டுத் துடுப்பாட்டப் போட்டியில் அறிமுகமானார். ஆகத்து 2019 இல் முதல் தரத் துடுப்பாட்டப் போட்டிகளில் மிக இளம் வயதில் இரு நூறு ஓட்டங்கள் அடித்தவர் எனும் சாதனை படைத்தார். பிரையன் லாரா அகாதமியில் மேற்கிந்தியத் தீவுகள் அணிக்கு எதிரான போட்டியில் 204 ஓட்டங்கள் எடுத்தார். அப்போது இவருக்கு வயது 19 ஆண்டுகள் 334 நாட்கள் ஆகும். தென்னாப்பிரிக்கட் துடுப்பாட்ட அ னிக்கு எதிரான தேர்வுத் துடுப்பாட்டத் தொடரில் இந்திய அணியில் இடம்பெற்றார். ஆனால், விளையாட வாய்ப்பு கிடைக்கவில்லை. நியூசிலாந்து அணிக்கு எதிரான தொடரில் இந்திய அ அணியின் தலைவரானார்.

## மேற்கோள்கள்

## வெளி இணைப்புகள்

* 
* 
* 

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்திய ஒருநாள் பன்னாட்டுத் துடுப்பாட்டக்காரர்கள்
பென்சுகுயினமைடு

**பென்சுகுயினமைடு** (*Benzquinamide*) என்பது என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறுவைச் சிகிச்சைக்குப் பின்னரான வாந்தியடக்கியாக இம்மருந்து பயன்படுத்தப்பட்டது. தற்போது பயன்படுத்தப்படாமல் கைவிடப்பட்டுள்ளது. 1960 களில் நியூயார்க்கைச் சேர்ந்த பைசர் நிறுவனம் முதன்முதலில் இதை தயாரித்தது
.  

## மேற்கோள்கள்

பகுப்பு:அசிட்டேட்டு எசுத்தர்கள்
பகுப்பு:மருந்துகள்
மணி மேல்நிலைப் பள்ளி

**மணி மேல்நிலைப் பள்ளி**  என்பது தமிழ்நாட்டின் கோயம்புத்தூர், பாப்பநாயக்கன்பாளையத்தில்   செயற்பட்டுவரும் ஒரு மேல்நிலைப்பள்ளி ஆகும். இங்கு 12 ஆம் வகுப்புவரை வகுப்புகள் உள்ளன. இப்பள்ளியானது  1954ஆம் ஆண்டு குப்புசாமி நாயுடு அறக்கட்டளையால் உயர்நிலைப் பள்ளியாக துவக்கப்பட்டது. இப்பள்ளியில் 2018 -2019 ஆண்டு காலகட்டத்தில் 969 மாணவர்கள் பயிலுகின்றனர்.  இந்தப்பள்ளியில் மாணவர்களின் திறனை வளர்க்கும் விதமாக ஆண்டுதோறும் கலை இலக்கிய போட்டிகள் நடத்தப்பட்டு பரிசுகள் வழங்கப்படுகின்றன. இப்பள்ளியில் நாட்டு நலப்பணி திட்டம்,  சாரணர் இயக்கம், சாரணியர் இயக்கம்,  செஞ்சிலுவைச் சங்கம்  போன்றவை செயல்பட்டு வருகின்றன.

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்

## மேற்கோள்கள்

பகுப்பு:கோயம்புத்தூரிலுள்ள பள்ளிகள்
பகுப்பு:கோயம்புத்தூர் மாவட்டத்திலுள்ள அரசு உதவி பெறும் பள்ளிகள்
ஊராட்சி ஒன்றிய நடுநிலைப் பள்ளி, ஓடைக்காடு

**ஊராட்சி ஒன்றிய நடுநிலைப்பள்ளி, ஓடைக்காடு**  என்பது தமிழ்நாட்டின் உதகமண்டலம், ஓடைக்காட்டில்   செயற்பட்டுவரும் ஒரு நடுநிலைப்பள்ளி ஆகும். இங்கு எட்டாம் வகுப்புவரை வகுப்புகள் உள்ளன. இப்பள்ளியானது  1962ஆம் ஆண்டு பழங்குடி மாணவர்கள் பயன்பெற வேண்டுமென துவக்கப்பட்ட பள்ளியாகும். இப்பள்ளியில் 2018 -2019 ஆண்டு காலகட்டத்தில் 400 மாணவர்கள் பயிலுகின்றனர்.  இந்தப்பள்ளியில் மாணவர்களின் திறனை வளர்க்கும் விதமாக ஆண்டுதோறும் வனத்துறை மூலம் களப்பயணம் மேற்கொள்ளப்பட்டு, இயற்கைப் பாதுகாப்பு குறித்து விழிப்புணர்வு ஏற்படுத்தப்படுகிறது. இப்பள்ளியில் தமிழ், ஆங்கிலவழியில் கல்வி கற்பிக்கப்படுகிறது.

## மேற்கோள்கள்

## வெளி இணைப்புகள்
* நிஜத்தில் ஒரு ‘சாட்டை’ நாயகி: அரசு பள்ளிகளை காக்கும் ஆசிரியை

பகுப்பு:நீலகிரி மாவட்டத்திலுள்ள பள்ளிகள்
சியோபன் ஞானகுலேந்திரன்

**சியோபன் ஞானகுலேந்திரன்** (Siobhan Gnanakulendiran) சர்வதேச விண்வெளி ஓடத்திற்குச் செல்ல உள்ள முதல் தமிழ் பெண் ஆவார். இந்த மாணவி நுண்ணியல் உயிர்களைப் பற்றி கற்றவர் ஆவார். இலண்டனில் விண்வெளி தொடர்பாக செயற்கைக் கோளை விண்வெளிக்கு ஏவுவது, விண்வெளியில் இருந்து நில அளவை செய்வது போன்ற பல துறைகளில் 30,000 க்கும் அதிகமான மாணவர்கள் பயின்று வருகிறார்கள். பிரிட்டன் விண்வெளி ஆராய்ச்சி மையம் இவர்களில் அதீத திறமை மிக்கவர்களை அடையாளம் கண்டு விண்வெளிக்கு அனுப்ப முடிவு செய்தது. இதற்கான சோதனைகளில் சிறப்பாக செயல்பட்டு சியோபன் ஞானகுலேந்திரன் தேர்வடைந்துள்ளார். இவருடன் பிரித்தானியாவைச் சார்ந்த டியானாவும் சர்வதேச விண்வெளி ஓடத்திற்கு அனுப்புவதற்காகத் தேர்ந்தெடுக்கப்பட்டுள்ளார். இந்த இருவரும் இணைந்து விண்வெளியில் நுண்ணுயிர் ஆய்வில் ஈடுபட உள்ளதாகத் தெரிவிக்கப்பட்டது.

## மேற்கோள்கள்

பகுப்பு:விண்வெளி அறிவியலாளர்கள்
இருபைரோசீட்டைல்

**இருபைரோசீட்டைல்** (*Dipyrocetyl*) C11H10O6 என்ற மூலக்கூற்று வாய்ப்பாட்டால் விவரிக்கப்படும் ஒரு மருந்து வகை சேர்மமாகும். 2,3-ஈரசிட்டாக்சிபென்சாயிக் அமிலம் என்ற பெயராலும் இம்மருந்து அழைக்கப்படுகிறது. வலிநீக்கி மருந்தாகவும் காய்ச்சலடக்கி மருந்தாகவும் இது பயன்படுத்தப்படுகிறது. தண்ணீரில் இது கரையாது. 

## மேற்கோள்கள்

பகுப்பு:அசிட்டேட்டு எசுத்தர்கள்
பகுப்பு:பென்சாயிக் அமிலங்கள்
பகுப்பு:வலி நிவாரணிகள்